En mann fremfor alt

En mann fremfor alt (originaltittel: A Man for All Seasons) er en britisk biografisk dramafilm fra 1966 som omhandler den engelske lordkansleren Thomas Mores vekst og fall i 1500-tallets England. Filmen ble produsert og regissert av Fred Zinnemann. Hovedrollen som Thomas More spilles av Paul Scofield, mens andre sentrale roller spilles av Robert Shaw, Leo McKern, Wendy Hiller, Susannah York, Vanessa Redgrave og Orson Welles. Filmen er basert på Robert Bolts skuespill med samme navn fra 1961. Paul Scofield spilte forøvrig samme rolle i både film og teaterversjonen.  
Filmen ble godt mottatt av filmkritikerne og ble belønnet med en rekke priser, inkludert seks Oscar (inkluderte i klassen Beste film), syv BAFTA og fire Golden Globe.


== Handling ==
England på 1500-tallet: Thomas More, som ble lordkansler under Henrik VIII av England, motsetter seg kongens plan om å ekte Anne Boleyn (for å sikre seg en arving) og havner derfor i unåde. Dratt mellom sin samvittighet og plikt til kongen, velger Sir Thomas å ikke uttale seg og dermed ildne opp kongens raseri. Konsekvensene blir en viljekamp spekket med slottsintriger, politisk krigshissing og et maktspill om menneskets, kirkens og landets skjebne. Thomas blir til slutt dømt til døden.


== Om filmen ==


=== Filmkritikerne ===
En mann fremfor alt ble godt mottatt av filmkritikerne, noe som gjenspeiles i at den har oppnådd så mye som 82% på Rotten Tomatoes.VGs anmelder gav den terningkast fire. Stavanger Aftenblad kåret den i 2010 som den neste beste Oscar-vinneren på 1960-tallet, med følgende begrunnelse: «en film som gjorde vanvittig sterkt inntrykk i ei tid da individualismen våknet i alle kroppsdeler og integritet og folkefiende-evne betød noe».I 1999 lagde BFI en liste over det de mente var de 100 beste britiske filmene som var lagd på 1900-tallet. A Man For All Seasons havnet på en 43.-plass.


=== Publikum ===
Filmen innbrakte ca $25 millioner på verdensbasis. Den hadde et budsjett på ca $2 millioner.


=== Annet ===
Richard Burton ble opprinnelig tilbudt rollen som Thomas More, men takket nei. Charlton Heston forsøkte lenge å få rollen, men ble avvist av produsentene. Heston lagde i 1988 sin egen TV-versjon der han selv hadde regi og spilte hovedrollen.


== Rollebesetning ==


== Priser ==
OscarOscar for beste film
Oscar for beste mannlige hovedrolle (Paul Scofield)
Oscar for beste regissør (Fred Zinnemann)
Oscar for beste filmatisering (Robert Bolt)
Oscar for beste kinematografi (Ted Moore)
Oscar for beste kostymedesign (Elizabeth Haffenden og Joan Bridge)Andre priserBAFTA for beste britiske skuespiller (Paul Scofield)
BAFTA for beste arkitekt (John Box)
BAFTA for beste britiske foto (Ted Moore)
BAFTA for beste britiske kostyme (Elizabeth Haffenden og Joan Bridge)
BAFTA for beste britiske film (Fred Zinnemann)
BAFTA for beste britiske manus (Robert Bolt)
BAFTA for beste film fra hvilken som helst opphav (Fred Zinnemann)
Golden Globe for beste dramafilm
Golden Globe for beste mannlige skuespiller (Paul Scofield)
Golden Globe for beste filmregissør (Fred Zinnemann)
Golden Globe for beste manus (Robert Bolt)
Directors Guild of America (Fred Zinnemann)
Golden Laurel
Moskva internasjonale filmfestival (2) (beste mannlige skuespiller, Paul Scofield og spesialprisen, Fred Zinnemann)
National Board of Review (4) (Beste film, beste regi, beste mannlige skuespiller og beste mannlige birolle)
Kansas City Film Critics Circle Awards (2) (beste mannlige hovedrolle, Scofield – og beste mannlige birolle, Shaw)
New York Film Critics Circle Awards (4) (beste film, beste mannlige hovedrolle, beste regi og beste manus)
Writers' Guild of Great Britain (beste britiske manus – Robert Bolt)


== Andre film- og TV-produksjoner ==
I 1988 lagde Charlton Heston en nyinnspilling med samme tittel. Denne var produsert for TV og Heston spilte selv hovedrollen.
Andre film- og TV-produksjoner som omhandler Thomas More.Anne Boleyn, en fransk stumfilm og kortfilm fra 1912.
Anna Boleyn, en tysk stumfilm fra 1920 regissert av Ernst Lubitsch.
A Man for All Seasons, en britisk TV-film fra 1957 produsert av BBC.
A Man for All Seasons, en australsk TV-film fra 1964.
Anne of the Thousand Days, en britisk film fra 1969 med Richard Burton i hovedrollen (handler i hovedsak om Henrik VIII).
The Six Wives of Henry VIII, en britisk miniserie fra 1970 produsert av BBC (handler i hovedsak om Henrik VIII).
Henry VIII and His Six Wives, britisk film fra 1972 (handler i hovedsak om Henrik VIII).
The Tudors, britisk TV-serie: Episoden «His Majesty's Pleasure» fra 2008.


== Referanser ==


== Eksterne lenker ==
(en) En mann fremfor alt på Internet Movie Database 
(no) En mann fremfor alt hos Filmfront 
(sv) En mann fremfor alt i Svensk Filmdatabas 
(da) En mann fremfor alt i Danmark Nationale Filminstitut 
(fr) En mann fremfor alt på Allociné 
(nl) En mann fremfor alt på MovieMeter 
(en) En mann fremfor alt på AllMovie 
(en) En mann fremfor alt på Turner Classic Movies 
(en) En mann fremfor alt på Rotten Tomatoes 
(en) En mann fremfor alt på Box Office Mojo